
Likabo epesami na nzela ya nzambe (Allah) oyo azali na likolo 
na mosaleli yaba mosquee esantu mibali oyo ya lokumu na 
n’kumu Abdallah mwa na ya Abdul-Azizu ya libota ya Souhud. 



' Mokaipo mwa 
boftingoli mpe m 
eteni va likambo 


pe endimbolami na 
Lokoto va linsala 


Oyo Alimboliyango: 

Sheikh/ Zakaria Mohammad Balingongo 


Lisanga Ya Nkumu Fahd Nde Ebimisibuku 

(Coran) Esantu 

Okombo ya Nzambe (Allah) nta boboto mpe ngolu 

Ebandeli 

Na ekomeli ya nkumu; Sheikh Sualeh Ibn Abdul’ 

Aziz Ibn Muhammad Ali Sheikh. Ministele ya 

Bokambi Mis ala ya Islamu mpe Makabo mpe 

Bopanzi Sango Malamu na Esika Monene Oyo 

Ekambami na Lisanga ya Nkumu Fahd. 

Lokumu na Allah nkolo ya molongo, alobi na kati ya 
buku naye ya lokumu ete: «Yasolo penza bongengi ekomeli 
bino kowuta epai ya allah, mpe buku oyo elimboli makambo 
manso polele.» mpe losambo mpe kimea ezala likolo ya 
mokonzi ya bantoma mpe batindami, ntoma Muhammad 
alobi: «Moto ya malamu koleka okati na bino azali oyo 
atangi Korani mpe atangisi yango.» 

Na Sima: 

Esalemi na bokambami ya mosaleli ya ba ndako esantu 
mibale nkumu Abdallah Ibn Abdul Aziz Al Saoudi Allah 
abatela ye, atindi mpona kobatela buku ya Allah na lolenge 
esengi, mpe komipesa na mosala ya kobimisa yango, mpe 
kokabola yango epai ya ba misulima ya mokili mobimba, 
kolimbola yango mpe kobongola ndimbola na yango na 
minoko minso ya mokili. 

Kolandana na bondimami ya ministele ya bokambi misala 
ya islamu mpe makabo mpe bopanzi sango ya malamu mpe 
kozongisa bato na nzela ya bokambi, okati ya engumba ya arabi 
saoudite, mpona likambo ya motuya ya kobongola Korani 
esantu na minoko minso ya mokili mobimba mpo esalisa ba 
misulima baye bayebi monoko ya arabe te bamanyola yango, 
mpe mpo bayeba maye ntoma motindami akomiselaki bango 













okati na yango, ntoma alobi : «Komisa na ndingisa na ngai 
ata mokapo moko». 

Mpo esalisa ba ndeko na biso oyo bazali koloba lingala, 

Lisanga ya nkumu Fahd ya bokomi Korani esantu na 
mboka ya al Madinatu al Munawara, esepeli na oyo nyoso 
akozua libaku ya botangi ndimbola oyo ya Surati al Fatihah 
na Djuzu Amma na Lokota ya Lingala oyo esalemi na 

Sheikh/ Zakaria Mohammad Balingongo, mpe bazongeli 
yango na ngambu ya lisanga ya nkumu Fahd na sheikh/ 

Nzapa Hoyoro Tairo. 

Tozali kopesa matondi na Allah wa likolo mpe tosanzoli ye 
na bokokisi mosala monene moye, tozali kolikeya endimama 
na ye malamu mpe esalisa bato. 

Yasolo toyebi ete ndimbola ya Korani esantu oyo atako 
ezali na bokoki na yango, eyei na molai te lolenge Korani 
ezali kozongela ntina na yango o tango ya modjiza, na yango 
ndimbola oyo ekomami ezali kolandana na boyebi ya oyo 
mobongoli ayebi kati ya buku esantu ya Allah, yasolo asali 
yango lolenge moto nyoso asalaka libungi to bozangisi 
ezangaka te na mosala ya mwana ya adamu. 

Yango wana tosengi na moto nyoso oyo akozua libaku ya 
kotanga buku oyo mpe azui mwa libunga to bolongoli mpe 
bobakisi, ayebisa lisanga ya nkumu Fahd ya bokomi Korani 
esantu oyo ezuami na al Madinatu al Munawara, mpo bakoka 
kobongisa na eteni oyo ekobima sima, na bolingi ya Allah. 

Allah azali mopesi lisungi mpe ye nde mokambi na nzela ya 
semba. 

O nkolo! ndimela biso; yasolo yo ozali moyoki mpe 
moyebi. 

A1 Fatiha 

(Bofungoli) 





1. Okombo ya nzambe (Allah) nta 
boboto mpe ngolu 

2. Matondi na Nzambe (Allah) nkolo 
ya mikili 

3. Atonda mawa mpe boboto 

4 . Mokonzi ya mokolo ya kokata 
makambo 


5. Yonde nzambe (Allah) tozali 
kosambela mpe epai nayo tozali 
kosenga lisalisi 


6. Kamba biso na nzela ya nsemba 

7. Nzela ya baye bazwa bolamu nayo 
Ezalate nzela ya baye Osilikela 
Bango (bayuda) ezala mpete nzela 
ya baye babunga (bakristo). 































78. An-Naba 


Eteni 30 2 




An-Naba 

(Sango) 


111 ?' 


Ekitaki na mecque sima ya eteni ya nzela ya likolo yango ezali na 
mikapo 40 kombo na yango ezwami na mokapo ya mibale 


Eteni oyo ezali kolakisa ete bapagano bakozwa sango na tina na 
bokeseni na koswana eye bazalaki na yango mpe kolakisa bango 
bikamwiseli ya bikelamu mpe bolamu ya Nzambe (Allah), mpe 
bilembo ya polele ya mokolo ya suka mpe bosakoli ya etumbu ya moto 
mokolo wana, kasi bato ya malamu bakozala na lifuta ya kitoko. 


Okombo ya Nzambe (Allah) 
nta boboto mpe ngolu 


1. 

2 . 

3. 

4. 

5. 

6 . 

7. 

8 . 


Na likambo nini bazali komi timana. 

Likolo ya sango enene. 

Eye pona yango bakeseni makanisi. 

Te kasi bako yeba yango sima ya 
mwa ngonga moke. 

Te sima lisusu bako yeba yango 

Tozalisaki te mabele etando. 

Mpe bangomba lokola makonzi 

Tokelaki bino mibale mibale. 


9. Mpe to kelaki mpongi ezala pona 
bino bopemi 

10. Mpe to kelaki butu ezala elamba 
ekozipa bino 

11. Mpe to salaki mokolo mpona 
misala mia bomoyi 

12. Mpe totongaki likolo na bino 
mapata sambo ekembama 

13 . Mpe to tiaki o’teyi na yango 
mwinda mozali kongala 

14. Mpe to kitisaki kowuta na mapata 
mai ebele 

is. Pona to bimisa na mai mana 
mbuma mpe bilona 

16 . Na bilanga ekembisami 

17. Ya solo mokolo ya mbano mozali 
na ntango ya koyebana 

is. Mokolo bakofula mondule bokoya 
masanga masanga 

19 . Mpe likolo likofungwama na 
bizipeli 

20 . Mpe bangomba bikotambola na 
lombango 

21. Yasolo lifelo ezali kozela 

22 . Mpona babubi mibeko mizali 
misika ya bokimeli 

23. O ’ kati na yango bako fanda seko na 
seko 

24. O’kati na yango bakoyoka malilite 
mpe limeli lizali te 

25. Longola nse mai ya moto mpe 
tofina. 

26. Lokola lifuta lia bosembo mpona 
bango 

27. Mpo ete bazalaki kondima na 
mokolo mwa bosambisami te 

28. Mpe ba tiaki ntembe na maloba na 
biso 

29. Nzoka nde biso totiaki manso na 
mokanda 

30. Kasi bomeka! biso toko bakisa 

pona bino te nse etumbu 

31. Yasolo elonga ezali mpona babangi 
Nzambe (Allah). 

32. Bilanga mpe masanga ya bilengi 

33 . Mpe na basi kitoko baye mabele 
matele ma bakoka na bonzenga 

34 . Mpe ba nkopo ebele ya bomeli 

35 . O ’ kati na yango bakoyokaka 
makambo mazanga tina te mpe 
lokuta te 

36. Yango nde lifiita kouta na nkolo 
nayo lokola libonza 

37. Ya nkolo mapata mpe mabele na 
maye mazwami kati kati na yango, 
nta boboto mpe ngolu bakozala na 
liloba te o’boso bwa ye 

38. Mokolo molimo mosantu mpe na 
ba anzelu bako telema molongo 
moko mpe moto akozala na liloba 
te longola nse oyo Nzambe (Allah) 
akopesa ye ndingisa mpe akoloba 
nse bosembo. 

39. Mokolo yango ezali yasolo, oyo 
alingi amitia na libateli ya nkolo na 
ye. 

40. Yasolo tokebisi bino na etumbu 
ya pene, mokolo moto akomema 
maye maboko maye masalaki na 
ntango ena mopagano akoloba ete: 
eh! Mpasi na ngai na bongwana ata 
mabele. 

An-nazianti 

(Baye bako pikolaka milimo) 






Okombo ya Nzambe (Allah) 

nta boboto mpe ngolu 

1. Na lapi na baye bapikolaka na 
makasi [Ba angelu]. 

2 . Mpe na baye bayambaka na 
boboto [Ba angelu] 

3. Mpe baye batambolaka ndenge 
balingi [Ba angelu] 

4 . Mpe balekaka na lombango 

5. Mpe bazali kobongisa makambo 

6. Mokolo moye mabele mako 
ningana (na bofuli ya yambo). 

7. Sima elandani ya mibale 

8. Mokolo mona mitema miko 
Ningana na bobangi 

9. Miso ma bango miko banga 

10. Bakoloba ete yasolo tokozongisama 
na bomoyi sima ya liwa 

11. Sima yakokoma mikuwa ya kopola 

12 . Balobi ete: wana ezali bozongima 
ya mpamba 

13 . Yasolo yango ezali bosangisi ya 
mbala moko 

14. Mpe bako zwamaka likolo ya 

mabele kouta na malita mia 
bango 

is. Sango ya Mose ekomelaki yo te? 

16 . Ntango nkolo naye abengaki ye na 
ngomba esantu ya Sinayi 

17. Kende epai ya Falo (Pharaon) 
pamba te asili kotomboka 

18 . Mpe loba naye okoki komipetola 
te? 





19. Mpe na kamba yo epai ya nkolo na 
yo mpo obanga ye 

20 . Mpe Mose alakisaki ye likamwisi 
linene 

21. Falo (Pharaon) alobaki eza lokuta 
mpe aboyaki kotosa 

22 . Sima apesaki mokongo mpe asali 
lolendo 

23. Abiangi mpe asangisi bato na ye 

24. Sima alobaki ete ngai nazali 

nkolo na bino oyo azali na likolo 
koleka. 

25. Na yango Nzambe (Allah) azwaki 
ye na etumbu awa na nse mpe na 
mokolo ya suka 

26. Wana yasolo ezali elembo mpona 
moto azali na bobangi 

27 . Bokeli na bino ezali makasi koleka 
mapata maye atongi? 

28. Atombola etando na yango mpe 
akokisa yango 

29. Atieli yango butu na moyi 

30. Mpe na sima atandi mabele 

31. Mpe na kati nayango abimisi mayi 
na matiti 

32 . Mpe atelemisi bangomba 

33. Ezali bilei mpona bino mpe na 

binuele na bino 

34 . Kasi ntango bobulungani na 
monene ekoya 

35 . Mokolo moye moto akokanisa 
maye asalaki 

36. Moto na lifelo mokozala polele na 
oyo akomona 

37 . Mpona oyo alekisaki ndelo 

38. Mpe aponaki bomoyi bwa nse 

39 . Yasolo lifelo eko zala esika naye ya 
kofanda 







40 . Kasi mpona oyo abangaki 
kotelema liboso ya nkolo naye mpe 
amipekisaki bisengo ya nzoto nto 
mposa ya nzoto 

41 . Yasolo lola ekozala esika naye ya 
bopemi 


42 . Bazali kotuna yo na maye matali 
mokolo ya suka ntango nini mokolo 
yango? 


43 . Bwanya nini ozali na yango mpona 
koyanola bango? 


44 . Ngonga na yango eyebani epai na 
nkolo na yo 

45. Yasolo yo ozali nse mokebisi 
mpona oyo azali na bobangi ya 
mokolo wana 


46. Ntango bako mona yango 

bakomimona lokola ba fandaki 
na malita nse mokolo moko nto 
ndambo ya mokolo. 

Abasa 

(Koyina) 



Okombo ya Nzambe (Allah) 

nta boboto mpe ngolu 


1. Ayini mpe apesi mokongo 

2 . Mpo ete mokufi miso aye epai 
naye 



Nani akoyebisa yo ntango mosusu 
ye alingi komipetola? 


4 . Nto mpe kokanisa mpo ete mateya 
esalisa ye 


5 . Mpona moto oyo amitondisi na 
lolendo mpona bozwi naye 


6 . Ozali koyamba yena lombango 


7 . Kasi bopetwami naye ezali na 
maboko na yo te 

8 . Kasi mpona oyo aye na lombango 
epai na yo 

9. Naye azali na bobangi 

10 . Ozali kotala ye te 


11. Kosala lisusu boye te oyo ezali 
yasolo liteya 

12 . Oyo alingi akanisa yango 

13. Lizwami kati ya makomi ya 
lokumu 


14. Etombwami mpe epetolami 
is. O’maboko ma bantoma 

16. Baye yalokumu mpe botosi 

17. Moto amibomi na bopengwi na ye 

18. Na eloko nini akelamaki? 

19. Akelamaki kouta na mayi ya 
mokongo akeli ye mpe akokiseli ye 
mokano mwa ye 

20 . Sima alakisi ye nzela 

21 . Sima abomi ye mpe akotisi ye na 
lilita 

22 . Mpe akosekwisa ye na ntango 
alingi 

23 . Moto akokisi te maye atindamaki 

24. Esengeli na moto atala bileyi na 
ye 

25 . Yasolo biso nde tozali kokitisa mai 

26. Sima topasoli mabele na nzela 

27 . Mpe na nzela wana tobimisi ba 
mbuma 


28. Ba vino mpe ba ndunda 

29 . Na nzete ya olivi na nzete ya mbila 

30 . Mpe bilanga ebele 

31. Mpe tobimisi mbuma mpe matiti 

32. Bileyi bona bino na bibwele na 
bino 


33 . Kasi tango bobulungani ekoya 

34 . Mokolo moye moto akokima ndeko 
naye 

35 . Akokima mama na ye mpe tata 
naye 

36. Akokima mwasi naye mpe bana 
baye 


37 . Mpamba te mokolo wana moto na 
moto akotala nse makambo matali 
ye 

















81. Attakwir 


Eteni 30 


38. Mokolo wana bilongi bisusu biko 
ngenga 

39 . Bakoseka mpe bako sepela 

40. Kasi bilongi bisusu mokolo yango 
bikozala na putulu 

41. Bikozipama na molili 

42 . Baye wana nde bazali bapengwi 
mpe bato ya mabe. 










Attakwir 
(Molili) 






Okombo ya Nzambe (Allah) 
nta boboto mpe ngolu 

1. Ntango mwese moko koma molili 

2 . Mpe ntango minzoto miko limwa 

3. Mpe bangomba bikotambola 

4. Mpe ntango ba mpunda ya zemi 
bako sundolama 

5. Mpe ba nyama ya mabe 
bakosangisama 

6. Mpe ntango bibale bikopela moto 

7. Mpe milimo mikosangisama 

8. Mpe ntango mwana moke ya 
mwasi akotunama 

9. Nalisumu nini asalaki mpo baboma 
ye 

10 . Mpe ntango bako sakola makomi 

11. Mpe ntango mapata makopasuka 

12 . Mpe ntango lifelo likopelisama 

13 . Mpe ntango lola ekokoma pembeni 
na bato 

14. Moto akoyeba maye asalaki 

is. Te na lapi na mapata maye 
matongami 

16 . Maye mazali kokima mpe kolimwa 

17 . Na lapi mpe na butu ntango 
elimwaka 

is. Mpe na ntongo ntangu etanaka 

19 . Yasolo oyo ezali liloba ya ntoma ya 
lokumu 


20 . Atondi na nguya kouta epai na 
nkolo ya ngwende ya lokumu 

21. Atosami atonda bosembo 


22 . Solo ndeko na bino (Mohammad) 
azali na ligbomate 

23. Amonaki ye yasolo (anzelu 

Gabiliyele) 

24 . Azali kobomba te maye makitaki 
epai na ye. 

25 . Yango buku (Coran) ezali liloba ya 
satana te 


26. Bozali kokende wapi 

27 . Ezali nse mateya mpona molongo 
mobimba 


28. Na oyo alingi kati na bino 
ami sembwama 

29. Okolingaka te nse sima ya kolinga 
ya Nzambe (Allah) nkolo ya 
mokili. 







82. A1 Infituar _Eteni 30 j' 12 Sjj-> ~A^ 


A1 Inituar 
(Bokabwani) 





Okombo ya Nzambe (Allah) 
nta boboto mpe ngolu 


1. N tango likolo ekokabwana 

2. Mpe ntango minzoto mikolimwa 

3. Mpe ntango bibale bikosangisama 

4. Mpe ntango malita mako balusama 
mpe makobimisa bawa 



Molimo mokoyeba maye awelisaki 
mpe maye azelisaki 


6. Eh! yo moto nini ekosi yo mpona 
nkolo nayo ya bolingo 

7. Oyo akeli yo mpe abongisi lolenge 
nayo 

8. Mpe asali yo na lolenge naye 
alingaki 

9. Kasi bozali na ntembe mpona 
mokolo ya suka 

to. Mpe yasolo bozali na bakengeli 

11. Bankomi yasolo 

12 . Bayebi maye manso bozali kosala 

13 . Yasolo bato ya malamu bakozala 
o’kati ya lola 

14 . Mpe yasolo bato ya mabe bakozala 
okati ya lifelo 

is. Bakozikisama nayango mokolo ya 
mbano 

16. Mpe bako zangisama tena etumbu 
ena 

17. Kasi nani akoyebisayo nini yango 
mokolo ya suka 

is. Sima lisusu nani akoyebisa yo nini 
yango mokolo ya suka 


19 . Mokolo moye molimo ekosalisa 
molimo mosusu na eloko te mpe 
mokolo mona liloba likozala nse na 
Nzambe (Allah). 






A1 Muthafiflne 
(Bayibi) 



Okombo ya Nzambe (Allah) 
nta boboto mpe ngolu 


i. Mawa na baye bazali koyiba 


2. Baye ntango bazali kosomba bazali 
kosenga ete bakokisela bango 
emekeli 


3. Kasi ntango bazali komeka pona 
bato mosusu bazali kozangisa 

4. Bango bazali kokanisa ete bako 
zonga na bomoi te sima ya liwa 

5. Na mokolo ya monene 


6. Mokolo moye bato bakotelema 
liboso ya nkolo ya molongo 

7. Kasi yasolo buku ya bato ya mabe 
ekozala Sidjin 

8. Nani akoyebisa yo eloko nini 
Sidjin? 

9. Buku eye ekomama 

10. Mokolo wana etumbu ekozala 
mpona baye ba boyi kondima 

u. Baye bazali kozwa mokolo ya suka 
na lokuta 

12 . Kasi akoboya kondima nse 
molekisi ndelo mosumuki 

13 . Oyo soki batangeli ye maloba 
nabiso alobi wana ezali masese ya 
bakoko yakala 

14. Ezali boye te kasi mitema 
miabango mizali na mbindo na 
maye bazalaki kosala 

is. Kasi basala ngele yasolo mokolo 
mona molili moko zipa bango mpo 
ete bamona nkolo na bango te 

16. Sima bako zikisama yasolo okati ya 
lifelo 

17. Sima bako loba na bango wana 
maye bozalaki koboya kondima 

is. Yasolo buku ya bato malamu 
ekozala o’kati ya Illiyin 

19. Nani akoyebisayo eloko nini 
Illiyin? 

20. Buku eye ekomama 

21 . Ba anzelu ya pembeni ya nkolo 
Nzambe (Allah) bazali kolapa 
mpona yango 

22 . Yasolo bato yamalu bakozala okati 
ya bisengo 

23. Likolo ya bakiti ya lokumu bazali 
kotalana 

24. Okoyeba bilembo bia bisengo 
o’bilongi bia bango 

25. Bako mela masanga ya sukali oyo 
esili ebongisama 

26 . Etikaka solo ya mpimbo na suka 
lokola malasi, nayango esengeli 
















83. A1 Muthafifine _Etcni 30 15 » jj -*> ~AV 


nabaye bazali kolikia mpona yango 
basala molende 


27 . Mpe esangi sami na masanga ya 
tasmin (liziba) 


28 . Baye bakozala pembeni na nkolo 
Nzambe (Allah) bako mela mai ya 
liziba wana 

(f|) Qjpj&JV tilP 

29 . Yasolo bato mabe bazali kotiola 
bandimi 


30 . Mpe soki baleki pene na bango 
bazali ko yiniola miso na bango 

($) \jcj 

31 . Mpe soki bazongi o’mabota na 
bango bazali kokosa bango 


32 . Mpe soki bamoni bandimi balobi ete: 
yasolo baye wana nde babunga nzela 

^ GG) L^al 51 \ i Vj 

33 . Nzoka nde batindamaki te bazala 
bakengeli likolo ya bandimi 


34 . Kasi lelo bandimi bako tiola 
bapagano 


35 . Likolo ya bakiti ya lokumu bazali 
kotala 


36. Bapagano bazwi te lifuta liye ekoki 
na bango natina ya maye bazalaki 
kosala? 

0 \ Gy 

A1 Inchiqaq 

(Bopasuki) 


Okombo ya Nzambe (Allah) 
nta boboto mpe ngolu 

-—<S!»yiU— 

1 . Ntango mapata mako pasuka 


2 . Mpe makotosa nkolo nayango, mpe 
ekosala maye esengeli esala 

3. Mpe ntango mabele mako lalisama 

4. iVIpe mako sanza maye manso 
mazwami okati na yango mpe 
makotikala mpamba 

5. Mpe makotosa nkolo na yango mpe 
makosala naye esengeli esala 

6. Eh yo moto ozali koyika mpiko 
mpona nkolo nayo ntango nyoso 
yeba ete okotunama naye 



Moto oyo akoyamba buku naye na 
loboko naye ya mobali 


8. Akosambisama na ndenge ya 
mal amu 


9. Mpe akozonga o’libota naye na 
esengo 

10. Kasi na moto oyo akoyamba buku 
naye nasima ya mokongo naye 

u. Akomisengela mabe 

12 . Mpe akozikisama okati ya moto ya 
makasi 

13. Yasolo ye na mokili azalaki na 
esengo o’kati na libota na ye 

14. Azalaki kokanisa te ete 
akosekwisama 

is. Kasi yasolo nkolo na ye azalaki 
kotala ye 

16. Te na lapi na ngonga ya mpokwa 

17. Mpe na lapi na butu na molili na 
yango 

18. Mpe na lapi na nsanza ntango 
ekomaka mobimba 

19. Yasolo boko lekanaka biteni na biteni 

20 . Mpona nini bazali kondima te ? 


21 . Mpe kofukama ntango buku 

(Coran) ezali kotangama likolo na 
bango 


22 . Kasi bapengwi bazali kozwa yango 
lokuta 

(§) ' S 

23. Nzoka Nzambe (Allah) ayebi maye 
bazali kobomba 

(||) ^ IScS 

24. Pesa bango sango ya etumbu ya 
makasi 


25 . Longola nse baye bandimi mpe 
basali misala ya malamu bazali na 
lifuta ya suka te. 

jjj) Cxj \y~A\e. ^ 1 

A1 Burudj 1 

(Minzoto) 



Okombo ya Nzambe (Allah) 
nta boboto mpe ngolu 


1. Na lapi na mapata na maye 
matonda minzoto 

2 . Mpe na lapi na mokolo ya elaka 

3. Mpe na lapi na nzeneneke na baye 
bazali kotala 

4. Babomaki bato ya nse ya ngomba 

5. Na moto etonda ba nkoni 

6. Na bango bazali zinga zinga na 
yango 

7. Mpe bazalaki komona maye bazali 
kosala na bandimi 

8. Bayinamaki kaka ete bandimi na 
Nzambe (Allah) ya nguya mpe ya 
matondi 

9. Ye oyo azali na bokonzi ya likolo 
na nse Nzambe (Allah) azali na 
boyebi na biloko binso 


10. Baye bazali konyokola bandimi 
ya mibali na yabasi soki batubeli 
te bakozwa etumbu ya lifelo mpe 
monyokoli ya moto 


li. Yasolo baye bandimi mpe basali 
misala ya malamu bakozwaka lola 
eye mingala mizali kotiola na nse 
na yango, wana nde ezali elonga ya 
monene 


12. Yasolo etumbu ya nkolo nayo ezali 
makasi 


13 . Yende abandaka mpe azongelaka 
(bokeli) 

14 . Mpe azali molimbisi mpe atonda 
bolingo 

is. Nkolo yangwende ya lokumu 

16. Asalaka maye alingi 

17 . Ekomelaki yo te sango ya mapinga 

is. Ya Falo (Pharaon) na Samude 

19. Kasi bapagano bazali nse koboya 
kondima 


20. Nzoka nde Nzambe (Allah) azali 
sima na bango azali kotala 

2 1. Kasi yango ezali buku (coran) ya 
lokumu 


22. Ekomami likolo ya libaya liye 
libatelami epai na Nzambe (Allah). 



£ 'jjy t 1 ~Ao 




$ "u ^ 

A Tariq 

(Monzoto ya butu) 





Okombo ya Nzambe (Allah) 
nta boboto mpe ngolu 


1. Na lapi na mapata mpe na monzoto 
ya butu 

2. Nani yango akoyebisa yo nini 
yango monzoto ya butu 

3 . Ezali monzoto ya bongengi makasi 

4 . Ezali na molimo moko te nse azala 


5 


na mokengeli likolo na ye 

Esengeli na moto ayeba ns 
vaneo akelamaki 


6 . Akelamaki kouta na litanga ya mai 

7 . Ewuti o’kati na mokongo na 
mopanzi 

8 . Yasolo Nzambe (Allah) azali na 
nguya ya bozongisi ye na bomoyi 

9 . Mokolo moye mitema mikobimisa 
maye ebombaki 

10. Akozala na nguya te mpe akozala 
na mosalisi te 


u. Na lapi na mapata maye mazali 
kokitisa mbula 

12. Mpe na lapi na mabele maye mazali 
kofungwama 

13 . Yasolo buku oyo (coran) ezali 
liloba ya bosembo 

14. Kasi ezali eloko ya pamba te 

is. Yasolo bango bazali koyangana 
mwango 

16. Ngai mpe nazali na ya ngai 
mwango 

17. Pesa bapagano elaka pesa bango 
elaka ya mokuse. 






A1 Anlah 

(Oyo azali na likolo koleka) 





Okombo ya Nzambe (Allah) 
nta boboto mpe ngolu 

1. Nsazola kombo ya nkolo nayo oyo 
azali na likolo koleka 

2. Oyo akela mpe akokisa 

3 . Mpe atia mokano mpe akamba 
onzela ya nsemba 

4 . Mpe oyo abimisa matiti 

5 . Mpe apesi yango langi ya mai 
yampondu 

6 . Toko tangisa yo nalolenge ete 
obosana te 

7 . Nse naye Nzambe (Allah) alingi, ye 
nde ayebi maye mazali polele mpe 
maye mabombama 

8 . Mpe tokolakisayo nzela ya pete 

9 . Pesa liteya na baye ekosalisa 
bango 

10. Oyo azali na bobangi nde 
akokanisa 

11. Oyo akomi tia mosika na yango ye 
nde moto ya mpasi 

12. Oyo akozika na moto ya monene 

13 . O’nteyi na yango akokufa te mpe 
akozala na bomoyi te 

14 . Asili kolonga oyo amipetoli 

15 . Akanisi kombo ya nkolo na ye mpe 
asarabeli 


16 . Kasi bino bolingi na bolingo 
makasi bomoyi ya nse 

17. Nzoka nde bomoyi ya lobi nde 
ezali malamu nde ekowumelaka 
seko 


18 . Yasolo oyo esila kokomama na 
mikanda ya yambo 

19 . Mikanda ya Abalayama mpe ya 

Mose 


A1 Ranchiya 
(Kozipa) 


Okombo ya Nzambe (Allah) 
nta boboto mpe ngolu 

1. Ekomeli yo sango ya oyo ekozipa? 

2. Mokolo wana bilongi biko banga 

3 . Makambo maleki bango bakomi na 
bolembu 

4 . Bako zikisama o’kati ya moto ya 
makasi 

5 . Mpe bako melisa bango mai ya 
moto 

6 . Bako zala na bilei te nse matiti ya 
nzube 

7 . Eko silisa bango nzala te mpe 
ekopesa bango nzoto nkolongono te 

8 . Mokolo wana bilongi misusu biko 
zala na esengo 

9 . Bikosepela pona maye basalaki 

io. Okati ya lola ya likolo 

n. Okati na yango okoyoka te 
makambo ya pamba pamba 


12. Okati na yango miziba mizali 
kotiola 

13. Okati na yango ba mbeto ya 
kotombwama 

14. Mpe bakopo bitandami 

is. Mpe bisukelo bibongisami 

16. Mpe bankwala bizali ya kotandama 

17. Bozali kotala te mpunda ndenge 
ekelama ? 

18 . Mpe mapata lolenge etombwama 

19. Mpe mpe bangomba lolenge epikama 

20. Mpe mabele lolenge etandama 

21. Kebisa pamba te yo ozali nse 
mokebisi 

22. Kasi ozali mokengeli likolo na 
bango te 

23. Longola nse oyo apesi mokongo 
mpe aboyi kondima 

24. Nzambe (Allah) akopesa bango 
etumbu ya monene 

25. Yasolo epai na bisonde bozongi na 
bango 

26. Mpe yasolo lifuta lia bango ezali 
omaboko na biso 

A1 Fadjir 
(Eleko ya ntongo) 





Okombo ya Nzambe (Allah) 

nta boboto mpe ngolu 

1. Nalapi na eleko ya ntongo 

2 . Mpe nalapi na ba butu zonii 

3 . Mpe nalapi na mutuya ekoka mpe 
na mutuya ekoka te 

4 . Mpe nalapi na butu ntango esilaka 

5. Kolapa oyo ekoki kozala ya moto 
oyo azanga mayele ? 

6 . Omoni te ndenge nkolo na yo 
asalaki na bato ya Ade 

7 . Na mboka Irama ndenge 
etongamaki na bandako ya likolo 

8 . Mboka eye etongamate lolenge 
wana na mokili 

9. Mpe na bato ya Samude baye 
bazalaki kopalola mabanga 
okatikati ya ba ngomba 

10 . Na Falo (Pharaon) moto na lingenda 

u. Bango banso bazalaki babuki 

mibeko o’kati ya bamboka na bango 

12 . Mpe babebisaki mingi koleka 

13. Nayango nkolo nayo akitiselaki 
bango fimbu ya etumbu 

14. Mpo ete nkolo nayo azali kotala 

is. Moto azali soki nkolo naye ameki 
ye na bokumisi ye mpe na bopesi 
ye bozwi alobi : Nkolo na ngai 
alingi nga 























89. A1 Fadjir 


Eteni 30 


24 




16. Kasi soki ameki ye na bokangeli 
ye bozwi alobi ete nkolo na ngai 
asundoli nga 

17. Kasi te, bino nde bosalisaka bana 
bitike te 

is. Mpe bolendisaka bato te pona 
kosalisa babola 

19. Mpe bozali kolia bikitano na bolei 
ya mabe 

20. Mpe bolingi bomengo na bolingo 
ya makasi 

21. Kasi ntango mabele ekobalusama 
na ndenge ya somo 

22. Ntango Nkolo nayo akoya mpe ba 
anzelu bakozala milongo milongo 

23. Mpe bakoya na lifelo mokolo wana, 
mokolo wana moto akokanisa 
makanisi, kasi makanisi wana 
ekosalisa ye na eloko te 

24. Akoloba eh! Ngai mawa na ngai, 
soki nasalaki bolamu pona bomoyi 
na nagai lelo 

25. Mokolo wana etumbu naye 
ekokokana na ya moto moko te 

26. Mpe moto moko te akokangama 
lokola ye 

27. Eh!! Yo molimo ya kimia 

28. Zonga epai ya Nkolo na yo na 
bozongi ya esengo 

29. Kota elongo na bawumbu ba ngai 

30. Mpe kota okati ya lola na ngai 

A1 Balad 

(Mboka) 






Okombo ya Nzambe (Allah) 
nta boboto mpe ngolu 


1. Na lapi na mboka oyo 

2 . Mpe yo (Mohammad) ozali mwana 
ya mboka oyo 

3 . Mpe na lapi na moboti na mwana 
na ye 

4. Yasolo to kelaki moto na bomoyi 
moko ya pasi 

5. Azali kokanisa ete moto moko te 
azali na nguya koleka ye 

6 . Mpe ai obi ete, na bebisi bomengo 
na ngai mpamba 

7 . Azali kolikia ete moto moko te 
azali komona ye 

8 . Tokelaki te mpona ye miso mibale 

9. Na lolemo mpe na mbebo mibale 

10 . Mpe tolakisaki ye te nzela mibale ? 


11. Kasi aponaki te nzela ya pasi 

12 . Nani yango akoyebisa yo nini nzela 
ya pasi 

13. Ezali kolongola bato na bowumbu 

14. Nto mpe koleisa mokolo na mokolo 
moko moto azali na nzala 


is. Nto mpe mwana ya etike ya pembeni 
16. Nto mpe mobola oyo azali na pasi 


17. Mpe ezali ontei ya bandimi baye 
bazali kosalisana na kokanga motema 

mpe bazali kosalisana na mawa 

is. Baye wana nde bato bakozala 
naloboko ya mobali 

19. Kasi baye baboyi kondima 
na maloba na biso bazali bato 
yaloboko ya mwasi 

20 . Moto moko zipa bango. 

Achamsou 

(Mwese) i 1 J 


Okombo ya Nzambe (Allah) 
nta boboto mpe ngolu 

1. Na lapi na mwese mpe na bongengi 
na yango 

2 . Mpe na lapi na sanza ntango 
elandaka mwese 

3. Mpe na lapi na moyi ntango ezali 
kongala 

4 . Mpe na lapi na butu ntango ezipi 

5 . Mpe na lapi na mapata na oyo 
atongi yango 

6 . Mpe na lapi na mabele na oyo 
atanda yango 

7 . Mpe na lapi na molimo na oyo 
abongisa yango 

8 . Mpe akumisa yango mabe na yango 
na bobangi na yango 

9 . Asili kolonga moto oyo apetoli 
molimo naye 

10 . Asili kobebisama oyo aboyi 
kopetola yango 


[1] Moyi. 

11 . Bato ya Samude balekisaki ndelo 
mpe ba boyi kondima 

12 . Ntango moto mabe kati na 
bango atelemaki mpona koboma 
mpunda 

13. Motindami ya Nzambe (Allah) 
alobaki na bango ete : oyo ezali 
mpunda ya Nzambe (Allah) botika 
yango erne la mai 


14. Kasi baboyaki koyoka maloba naye 
mpe babomi mpunda, Nkolo na 
bango abomi bango pona lisumu 
wana mpe akitisaki etumbu likolo 
na bango 


is. Mpe Nzambe (Allah) azali na 
bobangi te na maye mako ya sima 


Allailou 

(Butu) 


Okombo ya Nzambe (Allah) 
nta boboto mpe ngolu 

1. Nalapi na butu ntango ezipaka 
biloko binso 

2 . Mpe na lapi na moyi ntango ezali 
ko ngala 

3. Mpe nzambe (Allah) akeli mobali 
na mwasi 

4. Yasolo misala mia bino mizali ya 
kokesene 

5. Kasi mpona oyo apesi mpe abangi 
Nzambe (Allah) 

6 . Mpe andimi na bosolo ya lifuti 

7. Toko bongiselaka ye nzela ya bolamu 

8 . Kasi mpona oyo azali moyimi mpe 
azali komipesa na mabondeli te 

9 . Mpe aboyi kondima na mokolo ya 
mbano 

10. Toko bongisela ye nzela ya pasi 

11. Bomengo naye ekosalisa ye na 
eloko te na ntango ya pasi 

12. Bokambi bozali bwa biso 

13. Mpe yasolo bomoyi ya lelo na ya 
lobi bozali bwa biso 


14 . Nazali kokebisa bino na moto ezali 
kopela 

is. Akozikisama na yango nse moto ya 
mabe 

16 . Oyo aboyi kondima mpe apesi 
mokongo 

17. Kasi moto ya bobangi Nzambe 
(Allah) akozala mosika na yango 

is. Oyo azali kopesa bomengo bwaye 
mpo apetwama 

19 . Ezali te mpona ye kosepelisa moko 
o ’ kati ya bato 

20 . Nse mpona koluka komona elongi 
ya nkolo na ye oyo azali nalikolo 
lcoleka 

2 1. Mpe nasima nkolo naye akosepela 
na ye. 

2 


3 


4 


5 


6 


1 


8 


9 


Addouha 

(Kobuta ya mokolo) 


Okombo ya Nzambe (Allah) 
nta boboto mpe ngolu 


Nalapi na kobuta ya mokolo 


Mpe na lapi na butu ntango ezali 
kozipa biloko binso 


Nkolo na yo asundoli yo te mpe 
ayini yo te 

cj) $ W5 ^L> 

Bomoyi ya suka ezali malamu 
mpona yo koleka bomoyi ya nse 

0 <i?fe 

Nkolo na yo akopesa yo bolamu 
naye mpe okosepela 


Akutaki yo mwana etike te mpe 
ayambi yo ? 


Akutaki yo na libungi mpe akambi 
yo na nzela ya nsemba ? 


Akutaki yo mobola te mpe apesiyo 
bozwi ? 


Kasi mpona mwana etike 
konyokolo ye te 


Mpe pona mosengi kobengana ye te 

0_j^2 Sts 

Mpe pona bolamu ya Nkolo nayo 
sakola yango. 

Assharahou 

(Bofungoli) 


Okombo ya Nzambe (Allah) 
nta boboto mpe ngolu 

1. Biso te nde tofungolaki yo motema 

2 . Mpe to kitisaki mokumba na yo 

3. Mokumba moye mozalaki na 
mokongo nayo 

4 . Mpe totombolaki losambo na yo 

5 . Yasolo bolamu eyaka sima ya pasi 

6 . Yasolo bolamu eyaka sima ya pasi 

7. Soki osilisi misala telema mpona 
kosambela 

8 . Mpe pona nkolo na yo zala na 
el iky a 

Attini 

(Nzete tini) 

Okombo ya Nzambe (Allah) 
nta boboto mpe ngolu 

1. Na lapi na nzete ya tini (fuguer) 
mpe nzete ya olivi 

2 . Mpe na lapi na ngomba ya Sinayi 

3. Mpe na lapi na mboka oyo ya kimia 
(Mecque) 

4 . Yasolo tokelaki moto na lolenge ya 
kitoko 

5 . Sima tokitisi ye na nse koleka 

6 . Longola nse baye bandimi mpe 
basali misala ya malamu, baye wana 
nde bako zala na lifuta ya libela 

7 . Nasima nini ekopekisa yo kondima 
na mokolo ya suka? 

8. Nzambe (Allah) azali te mosambisi 
ya mbwania koleka. 






A1 Anlaqa 
(liboke ya makila) 



Okombo ya Nzambe (Allah) 
nta boboto mpe ngolu 

1. Tanga na kombo ya Nkolo na yo 
oyo akela 

2 . Akela moto kouta na liboke ya 
makila 

3. Tanga mpo Nkolo nayo azali 
malamu 

4. Oyo atangisi na ekomeli 

5. Atangisi moto maye azalaki koyeba 
te 

6. Kasi yasolo moto akomi 
motomboki 

7. Ntango amimoni ete akomi na 
bozwi 

8. Nzoka nde bozongi ezali epai ya 
nkolo na yo 

9. Omoni te moto oyo azali kopekisa 

10 . Mowumbo ya Nzambe (Allah) 
ntango azali kosambela 

11. Omonite soki azalaki na bokambi 

12. Nto mpe azali kotinda bato na 
bobangi Nzambe (Allah) 

13. Omonite soki aboyi kondima to 
apesi mokongo 

14. Ayebi te ete yasolo Nzambe (Allah) 
azali komona 

is. Kasi soki atiki te, tokokanga ye na 
elongi naye 

16 . Elongi ya moto ya lokuta mpe 
mosumuki 

17 . Kasi abenga lisanga naye 

is. Biso toko benga ba kengeli ya 
lifelo 

19. Te kotosa ye te, kasi pusana mpe 
fukama pembeni ya nkolo nayo. 

A1 Qadr 

(Mokano) 


Okombo ya Nzambe (Allah) 
nta boboto mpe ngolu 

1. Yasolo tokitisaki yango (coran) 
o’butu ya mokano 

2 . Mpe nani akoyebisa yo eloko nini 
butu yamokano? 

3. Butu ya mokano ezali malamu 
koleka sanza koto moko 

4. Okatina yango ba anzelu bazali 
kokita elengo na molimo 
mosantu, na ndingisa ya Nkolo na 
bango na mokano ya makambo 
manso 

5. Yango ezali kimia na mpe boboto 
kino ntongo ekotana. 

A1 Bayyina 
(Elembo ya polele) 





Okombo ya Nzambe (Allah) 

nta boboto mpe ngolu 

1. Bapagano kati ya baye bazwa 
buku mpela moko na basambeli 
ya bikeko bakotika kompengwa te 
kino elembo ya polele ekoyelaka 
bango. 

2 . Motindami ayeli ayeli bango kouta 
epai na Nzambe (Allah) azali ko 
tangelo bango buku ya bopeto 

3 . O’kati na yango mikapo ya nsemba 
mizwami 

4 . Baye bazwaki buku bakabwanaki 
te nse ntango elembo ya polele 
ekomelaki bango 

5. Esengamakaki te na bango nse 
bakumisa Nzambe (Allah) na 
bomoko bwa ye mpe batelemisa 
losambo mpe bafuta mpako, boye 
nde lingomba ya bosembo 

6 . Bapagano kati ya baye bazwa buku 
na basambeli ya bikeko bakozala 
o’kati ya moto seko na seko bango 
wana nde bazali bikelamu ya mabe 

7. Yasolo baye bandimi mpe basali 
misala ya malamu, bango nde 
bazali bikelamu ya malamu 

8 . Lifuta lia bango epai ya nkolo 
na bango likozala lola ya lobiko 
loye mingala mizali kotiola o’nse 
na yango mpona libela, Nzambe 
(Allah) akosepela na bango 

bakosepela naye wana nde ekozala 
lifuta ya oyo abangi nkolo na ye. 

Azzal Zala 
(Boningani) 


Okombo ya Nzambe (Allah) 
nta boboto mpe ngolu 

1. Ntango mabele ekoningana na 
koningana moko ya makasi 

2 . Sima mabele ekobimisa mikumba 
na yango 

3 . Mpe moto akoloba ete oyo nini 
boye? 

4 . Mokolo wona mabele ekosakola 
basango na yango. 

5 . Pamba te mpo Nkolo nayo asili 
komonisa yango 

6 . Mokolo wana bato bakobima bipai 
na bipai mpo ete bamonisa bango 
misala na bango 

7 . Moto oyo asalaki bolamu moke 
lokola mbuma ya mabele akomona 
yango 

8 . Na oyo mpe asalaki mabe moke 
lokola mbuma ya mabele akomona 
yango. 

Al Andiyati 
(Bakimi mbango) 


Okombo ya Nzambe (Allah) 
nta boboto mpe ngolu 

1. Na lapi na bakimi mbango baye 
batondi na pema 

2 . Baye bazali kobimisa nzenzezi 
(mikalali) 

3. Baye ba bandaka bitumba na 
ntongo 

4 . Mpe sima bazali komatisa putulu 

s. Mpe bazali kokota o’kati ya 
mapinga ya banguna 

6 . Yasolo moto azali na botondi te 
mpona nkolo naye 

7 . Mpe yasolo moto azali nzeneneke 
na yango 

8 . Kasi pona mposa ya bomengo azali 
komipesa makasi 

9. Ayebi te ntango bako bimisa maye 
ma zwami na malita 

10 . Mpe maye mabombamaki na 
mitema mikobima mpolele 

11. Yasolo mokolo wana nkolo na 
bango ayebi sango na bango 
malamu mpenza. 

A1 Qarian 
(Bobangi) 




Okombo ya Nzambe (Allah) 

nta boboto mpe ngolu 


1. Bobangi 

2 . Eloko nini yango bobangi? 



Nani akoyebisa yo eloko nini 
bobangi? 


4 . Mokolo moye bato bakozala lokola 
mpomboli ya kopanzana 


5 . Mpe bangomba bikokima ba 
mbango 

6 . Mpona moto oyo emekelo naye 
ekozala nkilo 


7 . Akozala na bomoyi ya esengo 

8 . Kasi mpona moto oyo emekelo 
naye ekozanga kilo 

9. Mama naye akozala libulu ya 
mozindo makasi 

10 . Mpe nani akoyebisa yo tina 
nayango? 

n. Ezali nde moto ya makasi 



Atakaasour 

(Kowela bomengo) 






Okombo ya Nzambe (Allah) 
nta boboto mpe ngolu 

1. Kowela bomengo ezali kokosa bino 

2 . Kino bokoya kotala malita (boko 
m on a liwa) 

3 . Kasi boko yeba 

4. Sima lisusu boko yeba 

5. Kasi soki boyebaki yango yasolo 

6. Yasolo bokomona lifelo 

7. Sima boko mona yango yasolo na 
miso na bino 


8. Mpe yasolo bokotunama mokolo 
wana na tina ya nkembo ya 
Nzambe (Allah) apesaki bino. 


Al Ansr 

(Sima ya nzanga) 


Okombo ya Nzambe (Allah) 
nta boboto mpe ngolu 

1. Na lapi na ngonga ya sima ya 
nzanga 

2 . Ya solo moto azali na kati ya 
libunga 

3. Longola nse baye ba ndimi mpe 
basali misala ya malamu, mpe 
bazali komisalisana na bosembo 
mpe bazali komisalisana na koyika 
mpiko 

Al Houmazat 
(Bato ya lokuta) 


Okombo ya Nzambe (Allah) 
nta boboto mpe ngolu 

1. Etumbu ezali mpona moto nioso ya 
lokuta mpe maloba mabe 

2 . Oyo azali kosangisa bomengo naye 
mpe azali kotanga yango 

3. Akanisi ete bomengo naye ekopesa 
ye bomoyi ya seko 




































105. A1 Fill 

106. A1 Quraisti 


Eteni 30 

4 . Kasi te yasolo akobwakama na kati 
ya Hutama 

5 . Nani akoyebisa yo eloko nini 
Hutama ? 

6 . Moto ya Nzambe (Allah) oyo ezali 
ya ko pelisama 

7. Oyo ezali komata na motema 

8 . Yasolo yango ekozipa bango 

9 . Batandami na molongo 



Okombo ya Nzambe (Allah) 
nta boboto mpe ngolu 

1. Omonaki te ndenge nkolo nayo 
asalaki na bato ya nzoku ? 

2 . Asukisaki mayele na bango te ? 

3 . Atindaki likolo na bango mapinga 
na bandeke 

4. Ba bwakelaki bango mabanga ya 
mabele 

5 . Mpe ekomisaki bango lokola 
masisa ya koliama 

AI Quraish 
(Koraich) 


Okombo ya Nzambe (Allah) 
nta boboto mpe ngolu 

1. Ezali mpona elaka ya ba koraich 

2 . Na mibeko mia bango mitali 
mibembo na ntango ya elanga mpe 
ntango ya mpela 








































107. A1 Mahoun 

108. A1 Qausar 


Eteni 30 

3 . Esengeli na bango basambela nkolo 
ya ndako oyo (mecque) 

4 . Ye oyo azali ko leisa bango o’tango 
ya nzala mpe kobatela bango na 
tango ya bobangi 

A1 Mahoun 

(Bisengelami) 


Okombo ya Nzambe (Allah) 
nta boboto mpe ngolu 

1. Omoni te oyo azali kozwa mokolo 
ya suka na lokuta? 

2 . Yewana nde azali kobengana 
mwana ya etike 

3. Mpe azali kotinda te baleisa babola 

4. Etumbu ezali pona basambeli 

5. Baye bazali kolekisa ngonga ya 
losambo na tina te 

6 . Baye bazali kosambela mpona 
bamona bango 

7. Mpe bazali kopekisa bisengelami 

A1 Qausar 
(Liziba ya Kausar) 

Okombo ya Nzambe (Allah) 
nta boboto mpe ngolu 

1. Yasolo topesaki yo liziba 

2 . Sambela mpona nkolo nayo mpe 
bonzela ye mbeka 

3. Yasolo oyo akoyina yo yewana 
nde akolimwa mpe akozala na 
bokitanite 























































109. A1 Kaliroun 

110. Annasr 

Eteni 30^/ 

A1 Kalllroun 
(Bapagano) 




Okombo ya Nzambe (Allah) 
nta boboto mpe ngolu 

1. Loba eh! bino bapagano 

2 . Na kosambela te oyo bozali 
kosambela 

3 . Bino mpe bokosambela te oyo 
nazali kosambela 

4. Mpe ngai na kosambela soko moke 
te oyo bozali kosambela 

s. Bino mpe lokola boko sambela 
soko moke te oyo nga nazali 
kosambela 

6. Bino nalingomba na bino ngai mpe 
na oyo ya ngai 











Annasr 

(Lisungi) 



Okombo ya Nzambe (Allah) 
nta boboto mpe ngolu 

1. Ntango lisungi ya nkolo nayo mpe 
elonga naye ekoya 

2 . Mpe okomona bato ebele 
bakoyingela o’lingomba ya 
Nzambe (Allah) 

3. Kumisa nkolo nayo mpe tonda ye 
botondi mpe senga ye bolimbisi, 
mpo ete ye atonda bolimbisi. 



































111. A1 Masad 

112. A1 Ikrlas 


Eteni 30 

A1 Masad 

(Minyololo) 



Okombo ya Nzambe (Allah) 
nta boboto mpe ngolu 

1. Tika ete maboko ya Abu lahabe 
mabebisama 

2 . Bomengo bwaye na maye azali 
kozwa ekosalisa ye te 

3. Akozikisama na moto ya kopela 

4 . Mpela moko na mwasi naye 
mokumbi nkoni 

s. Monyololo mikozala na kingo na 
ye 



A1 Ikrlas 

(Bomoko Bwa Nzambe (Allah)) 





Okombo ya Nzambe (Allah) 
nta boboto mpe ngolu 

1. Loba Nzambe (Allah) azali nse 
moko 

2. Nzambe (Allah) akoka 

3. Abota te mpe abotama te 

4. Mpe azali na mokokani te. 






















































113* A1 Falaq 
114. Annaas 


Eteni 30 


A1 Falaq 

(ebandeli ya ntongo) 


Okombo ya Nzambe (Allah) 

nta boboto mpe ngolu 


1. Loba nazali kosenga libateli epai 
ya nkolo oyo atanisaka ntongo 

2. Kouta na mabe oyo ye akela 

3. Kouta na mabe ya molili ya makasi 

4. Mpe kouta na mabe ya baye bazali 
kofula mopepe ya mabe na mazita 


5. Mpe kouta na mabe na bato ya 
mitema likunya ntango bazali 
kosala likunya. 


Annaas 

(Bato) 


Okombo ya Nzambe (Allah) 
nta boboto mpe ngolu 

1. Loba nasengi libateli epai ya nkolo 
ya bato 

2 . Mokonzi ya bato 

3. Nzambe (Allah) ya bato 

4 . Kouta na komekama ya milimo 
mabe 

5 . Oyo azali kofula makanisi mabe 
o ’ mitema mia bato 


6. Azala moto to elima 











































































Ela’kisami ya ba nkombo ya Mokapo (Surati) 

Mpe bolakisi ya ba mokapo oyo ekitaki 
na mecque mpe madina kati na yango 


Surati (Eteni) 

Mo tango 
na Yango 

Mologno 

DjyuJ \ 

Surati Al Fatiha 


i 


Surati An-Naba 


2 


Surati An-Nazianti 


5 


Surati Abas a 


8 


Surati Attakwir 


10 


Surati Al Infituar 


12 


Surati Al Muthafifine 


13 


Surati Al Inchiqaq 


15 


Surati Al Burudj 


17 


Surati A Tariq 


19 


Surati Al Anlah 


20 


Surati Al Ranchiya 


21 


Surati Al Fadjir 


23 


Surati Al Balad 


25 


Surati Achamsou 


26 

- * 

Surati Allailou 


27 


Surati Addouha 


29 


Surati Assharahou 


30 

£1?— ^ 




































Surati (Eteni) 

Motango 
na Yango 

Mologno 


Suratu Attini 


30 

CA-JJ' 

Suratu A1 Anlaqa 


31 


Suratu A1 Qadr 


32 


Suratu Al Bayyina 


33 

** % 

Suratu Azzal Zala 


34 


Suratu Al Andiyati 


35 

\ 

Suratu Al Qarian 


36 

3 \ 

Suratu Atakaasour 


36 


Suratu Al Ansr 


37 


Suratu Al Houmazat 


37 


Suratu Al Fiil 


38 


Suratu Quraish 


38 


Suratu Al Mahoun 


39 


Suratu Al Qausar 


39 


Suratu Al Kafiroun 


40 


Suratu Annasr 


40 


Suratu Al Masad 


41 


Suratu Al Ikrlas 


41 


Suratu Al Falaq 


42 


Suratu Annaas 


42 

www.qurancomplex.gov.sa 
contact @ qurancomplex .go v. sa 
































Na lisalisi ya 

^)yy nzambe (Allah) na elonga \Vr 
f / naye esilisami eteni oyo ya buku V 
/ (Coran) esantu mpe elimboleli na 
yango na lisanga ya nkumu Fahd. Oyo 
etali kobimisa buku (Coran) esantu na 
mboka ya Medine-Munawaratu. Nasima yj 
elandeli ya esangiselo ya misala ya lingomba 
ya Islamu mpe etelemelo ya kobenga 
\ batu na nzela ya nsemba na mboka / 

(Royaume) ya Arabi Saoudite A/ 
Mobu mwa Hidjiri /j&AtA 

1432 


Mpona Kobimisa Buku Oyo 
Coran Esantu Etali Kaka Lisanga Ya Nkumu Fahd 

PO Box 6262 — al-Madinah al-Munawwarah 

www. qurancomplex. gov* sa 
contact @ qurancomplex.gov. sa 

